Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 315

5. A szakmai vizsga értékelése A szakmai elméleti vizsga értékelése: Az írásbeli vizsgatárgyak értékelése az egyes részfeladatokhoz megadott pontértékek összesítése alapján, elõre rögzített ponthatárok szerint történik. Az írásbeli vizsga értékelése tantárgyanként ötfokozatú érdemjeggyel történik. Eredményét a tantárgyankénti vizsgaeredmények átlagával a kerekítés szabályainak figyelembevételével kell minõsíteni. Eredménytelennek kell a vizsgát tekinteni, ha a vizsgatárgyak bármelyikébõl a vizsgázó elégtelen érdemjegyet kapott. A szóbeli vizsga értékelése tantárgyanként ötfokozatú érdemjeggyel történik. A szóbeli vizsga eredményét az egyes vizsgatárgyakra kapott érdemjegyek átlagával kell minõsíteni. Eredménytelennek kell a vizsgát tekinteni, ha a vizsgatárgyak bármelyikébõl a vizsgázó elégtelen érdemjegyet kapott. A szakmai elmélet osztályzatát az írásbeli és a szóbeli vizsgarész súlyozatlan átlaga alapján, a kerekítés szabályainak figyelembevételével kell meghatározni. A szakmai gyakorlati vizsga értékelése: A szakdolgozat védés eredményét 1—5-ig terjedõ érdemjeggyel kell értékelnie a záróvizsga bizottságnak. A szakmai gyakorlati feladat megoldását 5 fokozatú érdemjegyskálán kell minõsíteni. A szakmai gyakorlati vizsga osztályzatát a szakdolgozat eredmény kétszeres és a gyakorlati feladatmegoldás eredménye egyszeres súlyozásával, a kerekítés szabályainak figyelembevételével kell meghatározni. A szakmai vizsga értékelése: Eredményes vizsgát tett az a jelölt, aki a szakmai elmélet és szakmai gyakorlat követelményeit teljesítette. Eredménytelennek kell minõsíteni azt a vizsgát, ahol a jelölt egyik részeredménye (írásbeli, gyakorlati, szóbeli) elégtelen. A sikertelen szakmai vizsga, a pótvizsga és a javítóvizsga a vizsga idõpontjában érvényes vizsgakövetelmény szerint megismételhetõ. V. Egyéb tudnivalók

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes